  Виталий Пронин Искусствоосъя нылпи школаысь пиналъёс дышетӥсьсы Виктор Яковлев индылэм улсын суредазы студилэсь борддоръёссэ. Студия туж быгатыса граффити амалэн чебермамын — отысь адӟыны луэ Музъемез возись Ошез, выжыоссэ утись удмурт семьяез, бадӟым чорыгез, пужеез, шуд вайись тылобурдоез. Чеберман арбериосыз но, корка пуш тӥрлыкез но огшоры ӧвӧл — ваньмыз удмурт кылэз азинтыны юртто. Библиотекаын ужасьёс Вуж Мӧньяысь Кибашлыослэн юртысьтызы ӧнерчиосын ӵош малпазы но лэсьтӥзы Кыл писпу, Выжыкыл шыкыс, удмуртъёслэсь Быдӟым туй книгазэ. Пиналъёсын занятиосты выль залын туж каньыл ортчытыны. Таӵеез, пе, ёрос центрын кемалась ӧй вал ни - котькытын чылкыт удмурт кыл чузъяське! Надежда Степанова  